L’obra de teatre ‘Molt de soroll per no res’ arriba al Mario Monreal
02 de febrer 2018

![](/media/fvypwx4m/98image009_cuerpo.jpg)  
  
El Centre Cultural Mario Monreal acollirà demà, dissabte 3 de febrer, l'obra de teatre _Molt de soroll per no res_, que serà interpretada per la companyia Teatre de l’Abast. La representació és en valencià i és apta per a tots els públics. La durada és de 70 minuts i el preu de l'entrada és de 7 euros.  
  
_Molt de soroll per no res_ té com a principal protagonista l'amor. La interpretació tracta de jugar amb un sentiment, un joc tan clàssic i vell com l'ésser humà. Per açò, no és estrany que fa cinc segles que Shakespeare ja fera un dibuix tan pròxim a l'actualitat. En el joc de l'amor tot és possible: el fort pot convertir-se en el feble; el noble, en plebeu; l'amo, en criat…Els papers es repartixen i canvien com un ball de màscares. Els assistents riuran a riallades amb les estratègies, els rumors i les enginyoses maniobres d'estos personatges que juguen a enamorar-se. Però… què passara quan el joc, de sobte, es torne seriós?  

*   [](http://www.facebook.com/sharer.php?u=https://aytosagunto.es/va/actualitat/l-obra-de-teatre-molt-de-soroll-per-no-res-arriba-al-mario-monreal/ "Facebook")
*   [](http://twitter.com/share?url=https://aytosagunto.es/va/actualitat/l-obra-de-teatre-molt-de-soroll-per-no-res-arriba-al-mario-monreal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-obra-de-teatre-molt-de-soroll-per-no-res-arriba-al-mario-monreal/ "Linked In")
*   [](mailto:?body=https://aytosagunto.es/va/actualitat/l-obra-de-teatre-molt-de-soroll-per-no-res-arriba-al-mario-monreal/)